Diari Oficial de la Generalitat Valenciana


Sumari del DOGV 6425, del 27-12-2010 (2010/13148)

DECRET 215/2010, de 23 de desembre, del Consell, pel qual es modifica el Catàleg de Forests d'Utilitat Pública de la Província de València, amb la inclusió de 34,5122 hectàrees a la forest Caídas del Río Turia i l'exclusió de 31,9993 hectàrees de la forest Los Rodenos, números 44 i 45 de l'esmentat catàleg i pertanyents ambdues a l'Ajuntament de Calles.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6425

Data del DOGV
:   27-12-2010

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2010/13973


Data del document
:   23-12-2010

Organisme emissor
:   Conselleria de Medi Ambient, Aigua, Urbanisme i Habitatge

Tipus de document
:   Decret

Anàlisi jurídica

 Descriptors 

:   * Calles
    * muntanya de l'estat

DECRET 215/2010, de 23 de desembre, del Consell, pel qual es modifica el Catàleg de Forests d'Utilitat Pública de la Província de València, amb la inclusió de 34,5122 hectàrees a la forest Caídas del Río Turia i l'exclusió de 31,9993 hectàrees de la forest Los Rodenos, números 44 i 45 de l'esmentat catàleg i pertanyents ambdues a l'Ajuntament de Calles. [2010/13976]  
De conformitat amb el que disposen els articles 16 i 17 de la Llei 43/2003, de 21 de novembre, de Forests, i els articles 11, 13, 26 i 31 del Reglament de la Llei Forestal de la Comunitat Valenciana, aprovat pel Decret 98/1995, de 16 de maig, del Consell, la Conselleria de Medi Ambient, Aigua, Urbanisme i Habitatge ha instruït el corresponent expedient, a sol·licitud de l'empresa Calles Golf Club, SL, i de l'Ajuntament de Calles, per a l'exclusió de 31,9993 hectàrees de la forest d'utilitat pública denominada Los Rodenos, número 45 del Catàleg de Forests d'Utilitat Pública de la Província de València, i la inclusió de 34,5122 hectàrees a la forest d'utilitat pública denominada Caídas del Río Turia, número 44 del mateix catàleg, on s'han justificat plenament les circumstàncies que el motiven i, per tant, cal dictar el corresponent decret.   
Per aquesta raó, a proposta del conseller de Medi Ambient, Aigua, Urbanisme i Habitatge i amb la deliberació prèvia del Consell, en la reunió del dia 23 de desembre de 2010,  
DECRETE  
Article 1. Descatalogació dels terrenys sol·licitats  
S'exclou del Catàleg de Forests d'Utilitat Pública el terreny sol·licitat per l'empresa Calles Golf Club, SL, de 24,5325 hectàrees, pertanyent a la forest d'utilitat pública número 45 de la província de València, denominada Los Rodenos, propietat de l'Ajuntament de Calles.  
Article 2. Autorització de la permuta  
S'autoritza la permuta, acordada entre l'Ajuntament de Calles i l'empresa Calles Golf Club, SL, dels esmentats terrenys per altres pertanyents a la mercantil amb una superfície de 26,8335 hectàrees.  
Article 3. Catalogació dels terrenys oferits  
S'inclouen en el Catàleg de Forests d'Utilitat Pública les parcel·les oferides per l'empresa Calles Golf Club, SL, que s'integren en la forest d'utilitat pública número 44 de la província de València, denominada Caídas del Río Turia, propietat de l'Ajuntament de Calles.  
Article 4. Descatalogació  
S'exclou del Catàleg de Forests d'Utilitat Pública, a instàncies de l'Ajuntament de Calles, 7,4668 hectàrees pertanyents a la forest d'utilitat pública número 45 de la província de València denominada Los Rodenos.  
Article 5. Catalogació  
S'inclou en el Catàleg de Forests d'Utilitat Pública, a instàncies de l'Ajuntament de Calles, 7,6787 hectàrees de terreny de la seua propietat, que s'integren en la forest d'utilitat pública número 44 de la província de València, denominada Caídas del Río Turia.  
Article 6. Modificació del catàleg  
Es modifica la inscripció de la forest d'utilitat pública número 44 en el Catàleg de Forests d'Utilitat Pública de la Província de València, que queda de la manera següent:  
Número: 44.  
Nom: Caídas del Río Turia.  
Partit judicial: Llíria.  
Terme municipal: Calles.  
Pertinença: Ajuntament de Calles.  
Superfície pública: 1.276,1472 hectàrees.  
Enclavaments: 129,0650 hectàrees.  
Superfície total: 1.405,2122 hectàrees.  
Límits:  
Nord: finques particulars de labor del terme municipal de Calles.  
Est: forest La Sierra del terme municipal de Domeño i propietat de l'esmentat Ajuntament, núm. 52 del catàleg.  
Sud: forest La Sierra del terme municipal de Domeño i propietat de l'esmentat Ajuntament, núm. 52 del catàleg, i forest Caídas del Río Turia del terme municipal de Chelva i propietat de l'esmentat ajuntament, núm. 50 del catàleg.  
Oest: forest Caídas del Río Turia del terme municipal de Chelva i propietat de l'esmentat ajuntament, núm. 50 del catàleg, i finca La Capitana del terme municipal de Chelva.  
Article 7. Modificació del catàleg  
Es modifica la inscripció de la forest d'utilitat pública número 45 en el Catàleg de Forests d'Utilitat Pública de la Província de València, el qual queda de la manera següent:  
Número: 45.  
Nom: Los Rodenos.  
Partit judicial: Llíria.  
Termes municipals: Calles i Higueruelas.  
Pertinença: Ajuntament de Calles.  
Superfície pública: 3.745,9659 hectàrees.  
Enclavaments: 693,3900 hectàrees.  
Superfície total: 4.439,3559 hectàrees. Al terme de Calles, 4221,6544 hectàrees; al terme d'Higueruelas, 217,7015 hectàrees.  
Límits:  
Nord: forest Lomas del Chinchel, del terme municipal de Chelva i propietat de l'esmentat ajuntament, núm. 51 del catàleg, mitjançant la Rambla de Alcotas i la línia que passa per la Peña Roya i el Alto de Azagadores, fins a la fita d'Aguavientos.  
Est: forest La Umbría del terme municipal d'Higueruelas i propietat de l'esmentat ajuntament, núm. 53 del catàleg segons la línia, dins del terme d'Higueruelas, que passa pel Picayo, Cerro de Bercolón, Puntal de las Estacas, Collado de Peña Parda, Puntal Redondo i Puntal de los Morros i forest La Sierra del terme municipal de Domeño i propietat de l'esmentat ajuntament, núm. 52 del catàleg, segons la línia que va del Puntal de los Morros a l'Alto del Tormé.  
Sud: forest La Sierra del terme municipal de Domeño i propietat de l'esmentat ajuntament, núm. 52 del catàleg, finques particulars del terme de Domeño i finques particulars i forest Riberas del Río Tuéjar, del terme municipal de Calles i propietat de la Generalitat, núm. 178 del catàleg.  
Oest: finques particulars del terme municipal de Calles i forest Lomas del Chinchel, del terme municipal de Chelva i propietat de l'esmentat ajuntament, núm. 51 del catàleg, pel mig de la Rambla de Alcotas i finques particulars.  
Article 8. Formalització de la permuta  
La permuta ha de ser elevada a escriptura pública, s'ha d'inscriure en el Registre de la Propietat i cal entregar una còpia autoritzada a la Conselleria de Medi Ambient, Aigua, Urbanisme i Habitatge perquè tinga constància en el Catàleg de Forests d'Utilitat Pública.   
Article 9. Replantejament i fitació  
L'empresa sol·licitant, Calles Golf Club, SL, ha de col·locar al seu càrrec les noves estaquetes en l'acte de replantejament, que es durà a terme d'acord amb l'alçament topogràfic realitzat per a l'expedient. Així mateix, ha de col·locar al seu càrrec les noves fites que delimitaran la forest i retirar del terreny les eliminades. Tot això d'acord amb les instruccions que reba de la Direcció Territorial de la Conselleria de Medi Ambient, Aigua, Urbanisme i Habitatge.  
Article 10. Adequació del Registre de la Propietat  
L'Ajuntament de Calles, en tant que administració titular, ha d'adequar en el Registre de la Propietat la inscripció de les forests afectades a la nova realitat, mitjançant un certificat acompanyat per un plànol topogràfic de la forest, a escala apropiada. En aquest certificat s'ha d'incloure la referència cadastral de l'immoble o immobles que constituïsquen la forest catalogada, d'acord amb el Text Refós de la Llei del Cadastre Immobiliari. Una vegada produïda l'esmentada adequació, s'ha d'entregar un certificat literal de les inscripcions a la Conselleria de Medi Ambient, Aigua, Urbanisme i Habitatge perquè tinga constància en el Catàleg de Forests d'Utilitat Pública.  
DISPOSICIÓ FINAL  
Única. Efecte  
Aquest decret té efecte des de l'endemà de la publicació en el Diari Oficial de la Comunitat Valenciana.  
Contra aquest decret, les persones interessades poden interposar recurs contenciós administratiu, en el termini de dos mesos comptadors a partir de l'endemà de la publicació d'aquest decret en el Diari Oficial de la Comunitat Valenciana, davant de la Sala Contenciosa Administrativa del Tribunal Superior de Justícia de la Comunitat Valenciana, de conformitat amb el que disposa l'article 10 i concordants de la Llei Reguladora de la Jurisdicció Contenciosa Administrativa.  
Tot això sense perjudici de la interposició del recurs potestatiu de reposició davant del Consell, en el termini d'un mes des de l'endemà de la publicació del present decret en el Diari Oficial de la Comunitat Valenciana, d'acord amb el que disposen els articles 116 i 117 de la Llei de Règim Jurídic de les Administracions Públiques i del Procediment Administratiu Comú.  
València, 23 de desembre de 2010  
El president de la Generalitat,  
FRANCISCO CAMPS ORTIZ  
El conseller de Medi Ambient, Aigua, Urbanisme i Habitatge,  
JUAN GABRIEL COTINO FERRER